**DAIM NTAWV POM ZOO LOS MUS KOOM HAUV KEV TSHAWB FAWB**

**CONSENT TO PARTICIPATE IN RESEARCH**

Vim koj paub lus Hmoob zoo dua lus Askiv, daim ntawv no yog sau ua lus Hmoob thiab piav txog koj cov cai ua ib tus neeg koom rau hauv qhov kev tshawb fawb, thiab ib tus kws txhais lus yuav pab tus kws kho mob piav txog txoj hauj lwm.

Peb tau thov kom koj los mus koom rau hauv ib txoj hauj lwm tshawb fawb. Ua ntej koj pom zoo, tus kws tshawb fawb yuav piav me ntsis txog txoj hauj lwm tshawb fawb. Cov lus piav qhia no yuav hais txog tej yam tseem ceeb los pab kom koj nkag siab tias yog vim li cas koj thiaj xav koom los sis tsis xav koom rau qhov kev tshawb fawb.

Tus kws tshawb fawb yuav tsum qhia rau koj paub txog (i) cov hom phiaj, cov txheej txheem, thiab seb qhov kev tshawb fawb yuav ua mus ntev li cas; (ii) puas muaj cov txheej txheem twg uas yog kev sim ua; (iii) puas muaj cov kev pheej hmoo phom sij uas pom tias yuav muaj tau, cov kev tsis khab seeb, thiab cov txiaj ntsim uas yuav tau txais los ntawm qhov kev tshawb fawb; (iv) puas muaj lwm yam txheej txheem los sis kev kho mob uas yuav muaj txiaj ntsim; thiab (v) yuav ua li cas thiaj ceev tau kom tsis muaj lwm tus paub.

Yog muaj, tus kws tshawb fawb tseem yuav tsum qhia rau koj paub txog (i) tej kev them nyiaj uas muaj los sis muab kev kho mob yog hais tias muaj raug mob tshwm sim; (ii) tej kev pheej hmoo phom sij yuav muaj tau uas paub tsis txog; (iii) tej xwm txheej thaum uas tus kws tshawb fawb yuav cia li tso tseg tsis cia koj koom mus ntxiv; (iv) tej nqi twg uas yuav muaj ntxiv rau koj them; (v) muaj dab tsi tshwm sim yog koj txiav txim siab tso tseg tsis koom; (vi) thaum twg yog thaum yuav hais rau koj paub txog tej yam nrhiav tau los tshiab uas tej zaum yuav cuam tshuam rau koj qhov muaj siab los koom; thiab (vii) muaj pes tsawg tus neeg yuav los koom rau hauv qhov kev tshawb fawb.

Yog koj pom zoo los koom, koj yuav tsum tau txais ib daim theej ntawm daim ntawv no uas tau kos npe rau thiab ib daim ntawv sau txog qhov kev tshawb fawb ua lus Askiv, muaj lub npe tias “Consent to participate in research**”** (Daim ntawv pom zoo los mus koom hauv kev tshawb fawb).

Koj yuav hu tau rau \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ntawm tus xov tooj\_\_\_\_\_\_\_\_\_\_\_\_\_\_\_\_\_\_ txhua lub sij hawm uas koj muaj lus nug txog qhov kev tshawb fawb.

Koj yuav hu tau rau Medical College Research Subject Advocate (Medical College Tus Neeg Pab Tswv Yim Rau Cov Koom Rau Kev Tshawb Fawb) ntawm tus xov tooj 414-955-8844 yog koj muaj lus nug txog koj cov cai ua ib tus koom rau qhov kev tshawb fawb los yog yuav ua li cas yog tias koj raug mob.

Koj qhov kev koom rau hauv qhov kev tshawb fawb no yog nyob ntawm siab yeem, thiab koj yuav tsis raug nplua los yog poob cov kev pab yog koj tsis kam los mus koom los yog txiav txim siab tso tseg.

Qhov kos npe rau daim ntawv no txhais hais tias qhov kev kawm tshawb fawb, suav nrog rau cov lus hais saum toj saud, tau muab piav qhia rau koj lawm, thiab koj pom zoo raws siab yeem los mus koom.

|  |  |  |
| --- | --- | --- |
|  |  |  |
| **Tus Neeg Koom Lub Npe** *thov sau kom pom tseeb* | **Tus Neeg Koom Kos Npe** | **Hnub Kos Npe** |

|  |  |  |
| --- | --- | --- |
|  |  |  |
| **Lub Npe ntawm Tus Neeg Ua Tim Khawv**[ ]  Kuv tau koom rau hauv tus txheej txheem tham txog qhov pom zoo koom.[ ] Kuv lees paub tias tus neeg koom no tau txais cov ntaub ntawv hais ua lus thiab sau ua ntawv hais txog txoj hauj lwm thiab nws pom zoo los mus koom.”[ ]  Kuv yog ib tus neeg tsis zwm rau txoj hauj lwm no | **Kos Npe ntawm Tus Neeg Ua Tim Khawv** | **Hnub Kos Npe** |

|  |  |  |
| --- | --- | --- |
|  |  |  |
| **Lub Npe ntawm Tus Kws Txhais Lus** | **Kos Npe ntawm Tus Kws Txhais Lus** | **Hnub Kos Npe** |